
ΕΦΗΜΕΡΙΣΤΗΣΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

22 ΟΚΤΩΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 1 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 7,50 στρεμ. στη θέση «51 ΚΜ ΝΕ- 
ΟΑΚ» περιφέρειας Δήμου Μεγάρων Ν. Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου Αθηνών και 
καθορισμός όρων και περιορισμών δόμησης . 2 

Καθορισμός περιοχών στους Δήμους Ηρακλείου και Νέας Αλικαρ¬ 
νασσού (Ν. Ηρακλείου) για την κατασκευή υπέργειων εστεγα- 
σμένων χώρων στάθμευσης αυτοκινήτων άνω των 80 θέσεων . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1265 (1) 

Κήρυξη αναδασωτέας έκτασης 7,50 στρεμ. στη θέση «51 ΚΜ ΝΕ- 
ΟΑΚ» περιφέρειας Δήμου Μεγάρων Ν. Αττικής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν. 532/ 
70». 

2. Τις διατάξεις του άρθρ. 117 παρ. 3 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41, 

β) του άρθρου 38. 

4. Τις διατάξεις του Υπουργείου Γεωργίας α) 160417/1180/ 
8.7.80 και β) 182447/3049/24.9.80 την 2242/9.9.1992 πρό¬ 
ταση του Δασαρχείου Μεγάρων και τη σχετική έκθεση αυτοψίας από τις 
οποίες προκύπτει ότι η δασική βλάστηση καταστράφηκε από πυρκαγιά, 
αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους ώστε ν’ αποκλεισθεί η διάθεση του για άλλο προορισμό πλην δα¬ 
σικού, δασική έκταση 7,50 στρεμ. που βρίσκεται στη θέση «51 ΚΜ ΝΕ- 
ΟΑΚ» περιφέρειας Δήμου Μεγάρων και έχει όρια: 

Ανατολικά: Δάσος πεύκης. 

Δυτικά: Ομοίως. 

Βόρεια: Δάσος πεύκης - βράχια. 

Νότια: Δάσος πεύκης. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η καταστραφείσα δασική βλάστηση θα α'ποκατασταθεί με φυσική 
αναγέννηση. 

Η απόφαση αυτή να δημοαιευθεί στην Εφημερίδα της Κυβερ/ήσεως. 

Αιγάλεω, 2 Οκτωβρίου 1992 
Ο Νομάρχης 
Αθ. Κ. ΜΠΟΤΡΑΣ 

ΠΟΛΕΟΔΟΜΙΑ 


ΔΙΑΤΑΓΜΑΤΑ 


( 2 ) 

Τροποποίηση του εγκεκριμένου ρυμοτομικού σχεδίου Αθηνών και καθο¬ 
ρισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 3 του άρθρου 99 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» (Α' 101). 

4. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

5. Τις 11/συν. 42η/1991 και 13/συν. 7η/1992 γνωμοδοτήσεις 
της Εκτελεστικής Επιτροπής του Οργανισμού Αθήνας. 

6. Το 6091/5.11.1991 έγγραφο του Οργανισμού Αθήνας προς το 
Δήμο Αθηναίων για την τήρηση της νόμιμης διαδικασίας και ότι η προ¬ 
θεσμία του άρθρου 31 (παρ. 2) του Π.Δ/τος 323/1989 «Κωδικοποί¬ 
ηση σε ενιαίο κείμενο νόμου, με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν» (Α' 146), πέρασε άπρα¬ 
κτη. 

7. Την 296/1992 γνωμοδότηση του Συμβουλίου της Επικράτειας 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Αθηνών και ει¬ 
δικότερα στυν 33 κοινόχρηστο χώρο και στα 32, 34 και 35 οικοδομικά 
τετράγωνα με τη μετατόπιση των ρυμοτομικών και οικοδομικών γραμ¬ 
μών, την κατάργηση των μεταξύ αυτών οδών και την έγκριση πεζοδρό¬ 
μων, όπως φαίνεται στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 71705/1992 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

Άρθρο 2 

) 

Τροποποιείται το προβλεπόμενο από το εγκεκριμένο σχέδιο προκήπιο 
των οικοπέδων, οικοδομημένων ή μη, που βρίσκονται εντός των 32, 34 
και 35 οικοδομικών τετραγώνων, το πλάτος αυτού καθοριζόμενου σε 
έξι (6), δέκα (10) και δέκα οκτώ (18) μέτρα, όπως φαίνεται στο παρα¬ 
πάνω διάγραμμα. 

Άρθρο 3 

1. Εντός του κατά το άρθρο 1 του παρόντος διατάγματος τροπο- 
ποιουμένου 33 κοινοχρήστου χώρου, εγκρίνεται το περίγραμμα των 


παρακάτω κτιρίων και υπόγειος χώρος, όπως φαίνεται με κόκκινη συ¬ 
νεχή και διακεκομμένη γραμμή στο ίδιο διάγραμμα με τις αντίστοιχα 
αναφερόμενες χρήσεις και στοιχεία: 

α. Κτίριο Μουσείου Εθνικής Αντίστασης με στοιχείο 5. 
β.-Κτίριο Εκθεσιακών Χώρων με στοιχείο 6. 
γ. Κτίριο Μουσείου Ελευθερίου Βενιζέλου με στοιχείο 7. 
δ. Κτίριο Μουσείου γενικού ενδιαφέροντος με στοιχείο 8. 
ε. Κτίριο Συνεδριακού Κέντρου με στοιχεία 1, 2, 3, 4, 1. 
στ. Κτίριο εστιατορίου με στοιχείο 9. 
ζ. Κτίριο καταστημάτων με στοιχείο 10. 

η. Υπόγειος Χώρος Τεχνικής Εξυπηρέτησης του Μεγάρου Μουσικής 
με στοιχεία Α,Β, Γ, Δ, Ε, Ζ, Η, Η1, Θ1, Κ, ΚΙ, Α. 

2. Στην πρώτη στάθμη (α' όροφο) του υπογείου χώρου στάθμευσης 
αυτοκινήτων, που καθορίσθηκε με την 102405/7167/4.12.1991 (Δ' 
967) απόφαση του Υφυπουργού Περιβάλλοντος, Χωροταξίας και Δη¬ 
μοσίων Έργων και φαίνεται με στοιχεία α, β,γ, δ, ε, ζ, η, θ, ι, κ, λ, μ, ν, 
ξ, ο, π, ρ, α στο παραπάνω διάγραμμα, επιτρέπεται η δημιουργία χώρου 
Συνεδριακών Εκδηλώσεων, ως και οι απαραίτητες διαμορφώσεις (αί¬ 
θριο - εκσκαφές) στον περιβάλλοντα κοινόχρηστο χώρο, για την εξασφά¬ 
λιση του ηλιασμού αυτού και επικοινωνίας με τον κοινόχρηστο χώρο. 

* Άρθρο 4 

1. Το μέγιστο επιτρεπόμενο ύψος των ανεγερθησομένων, εντός των 
εγκρινομένων με το προηγούμενο άρθρο περιγραμμάτων, κτιρίων καθο¬ 
ρίζεται ως εξής: 

α. Του κτιρίου Συνεδριακού Κέντρου με στοιχεία 1,2,3,4,1 δώδεκα 
μέτρα (12,00 μ.), μετρούμενο από τη μέση στάθμη του γύρω φυσικού 
εδάφους. 

β. Του κτιρίου εστιατορίου με στοιχείο 9 τέσσερα μέτρα και πενήντα 
εκατοστά του μέτρου (4,50 μ.), μετρούμενο από το γύρω φυσικό έδα¬ 
φος. 

γ. Του κτιρίου καταστημάτων με στοιχείο 10 τρία μέτρα (3,00 μ.), 
μετρούμενο από το γύρω φυσικό έδαφος. 

δ. Του α’ υπογείου ορόφου (χώρος Συνεδριακών Εκδηλώσεων) του 
με στοιχεία α, β, γ, δ, ε, ζ, η, θ, ι, κ, λ, μ, ν, ξ, ο, π, ρ, α χώρου πέντε 
μέτρα (5,00 μ.) μετρούμενο από το δάπεδο έως την οροφή. 

2. Επιβάλλεται η φύτευση με υψηλό και χαμηλό πράσινο του 33 κοι¬ 
νοχρήστου χώρου, συμπεριλαμβανομένων και των επιφανειών πάνω 
από τις εγκρινόμενες με το παρόν διάταγμα υπόγειες εγκαταστά¬ 
σεις. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

(3) 

Καθορισμός περιοχών στους Δήμους Ηρακλείου και Νέας Αλικαρνασ¬ 
σού (Ν. Ηρακλείου) για την κατασκευή υπέργειων εστεγασμένων 
χώρων στάθμευσης αυτοκινήτων άνω των 80 θέσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των ... κ.λπ.» (Α’ 194) όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α’ 101). 

2. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημ. 
Έργων Χρήστου Κατσιγιάννη» (Β' 702). 

3. Την 29/25.10.1990 γνωμοδότηση του Συμβουλίου Χωροταξίας 
Οικισμού και Περιβάλλοντος Ν. Ηρακλείου. 

4. Την 259/1992 γνωμοδότηση του Συμβουλίου της Επικράτειας 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Καθορίζονται δύο (2) περιοχές στο Δήμο Ηρακλείου και μία πε¬ 
ριοχή στο Δήμο Νέας Αλικαρνασσού (Ν. Ηρακλείου) εντός των οποίων 
εφαρμόζονται οι διατάξεις του Ν. 880/1979 (Α’ 58) για την κατα¬ 
σκευή υπέργειων εστεγασμένων χώρων στάθμευσης αυτοκινήτων άνω 
των 80 θέσεων ως εξής 
α. Δήμος Ηρακλείου 
Περιοχή 1. 

Είναι η περιοχή που περιλαμβάνεται μεταξύ του ποταμού Γιόφυρου, 
της Εθνικής οδού Ε-90, των οδών Μισικλή, Μεγάλου Αλεξάνδρου, Νικ. 
Πιτσουλάκη, Λευτ. Σκεπετζή, ανωνύμου, Ιτάμου, Μουσών, Γερωνυ- 


μάκη, ανωνύμου, Ελικώνος, ανωνύμου, Θερμοπυλών, ρέμματος Σιλα- 
μιανού (ή Κατσαμπά), του Βορείου ορίου του ρυμοτομικού σχεδίου Ηρα¬ 
κλείου, ανωνύμων, Λεωφόρο 62 Μαρτύρων και ποταμού Γιοφύρου. 

Περιοχή 2. 

Είναι η περιοχή που περιλαμβάνεται μεταξύ των οδών Αγ. Ειρήνης 
Χρυσοβαλάντου, Αριφάκι, Ερμή, Εθνικής Οδού Ε-90 και Αγ. Ειρήνης 
Χρυσοβαλάντου. 

β. Δήμος Νέας Αλικαρνασσού. 

Περιοχή 3. 

Είναι η περιοχή που περιλαμβάνεται μεταξύ του ρέμματος Σιλαμια- 
νού (ή Κατσαμπά) του νοτίου ορίου του ρυμοτομικού σχεδίου Ν. Αλικαρ¬ 
νασσού, των οδών Καρτερού, Λεωφ. Ικάρου, Σταδίου, Βορείου ορίου 
του ρυμοτομικού σχεδίου Νέας Αλικαρνασσού, ρέμματος Σιλαμια- 
νού. 

Οι παραπάνω περιοχές φαίνονται περικλειόμενες με κίτρινη γραμμή 
και με αρίθμηση 1, 2, 3 στα σχετικά δύο (2) χρωματισμένα πρωτότυπα 
διαγράμματα σε κλίμακα 1:10.000, που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών μ την 69805/ 
1992 πράξη του και που αντίτυπά τους σε φωτοσμίκρυνση δημοσιεύο¬ 
νται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

